Φεντερίκο Μπάρμπα

Ο **Φεντερίκο Μπάρμπα** (*Federico Barba*, γενν. 1 Σεπτεμβρίου 1993) είναι Ιταλός ποδοσφαιριστής, ο οποίος αγωνίζεται ως κεντρικό αμυντικός για την **Persib Bandung** της Ινδονησίας. 

## Σταδιοδρομία σε συλλόγους

### Νεανική σταδιοδρομία
Γεννημένος στη Ρώμη, ο Μπάρμπα ήταν έξι ετών όταν άρχισε να παίζει ποδόσφαιρο στη Σχολή Ποδοσφαίρου Axa. Παίζοντας ως αριστερός ή κεντρικός αμυντικός, το 2007 πωλήθηκε στη Τσίσκο Ρόμα (πρώην Λοντινζιάνι), την τρίτη δημοφιλέστερη ομάδα ποδοσφαίρου στη Ρώμη και στην ηλικία των 15 εντάχθηκε στη Ρόμα, όπου έπαιξε στις ομάδες νέων, με προπονητή, στην αρχή, τον Αντρέα Στραματσόνι και στη συνέχεια τον Αλμπέρτο Ντε Ρόσι. Ο Μπάρμπα κέρδισε το Πρωτάθλημα U17 με τη Ρόμα το 2010, το Πρωτάθλημα U20 το 2011 και Κύπελλο U20 το 2012. Το 2012, κέρδισε το βραβείο του Καλύτερου Νέου Αμυντικού. 

### Γκροσέτο
Τον Ιούλιο του 2012, εντάχθηκε με δανεισμό στη Γκροσέτο της Σέριε Β, εν μέρει λόγω του ηλικιακού περιορισμού της Primavera που είχε αλλάξει σε U19 και εν μέρει ότι ο Μπάρμπα ήταν έτοιμος για επαγγελματικό πρωτάθλημα. Ο Μπάρμπα έκανε το ντεμπούτο του ως βασικός αμυντικός στο Κύπελλο Ιταλίας 2012-13. Στη σεζόν 2012-13 της Σέριε Β, έκανε διαδοχικές εμφανίσεις από τις 20 Οκτωβρίου 2012, καθιστώντας τον το βασικό κεντρικό αμυντικό της Γκροσέτο. Τον Ιούνιο του 2013, η Γκροσέτο απέκτησε το 50% των δικαιωμάτων του Μπάρμπα για 200.000 ευρώ. Ωστόσο, η Ρόμα απέκτησε εκ νέου τον Μπάρμπα για 350.000 ευρώ και τον πούλησε στην Έμπολι. 

### Έμπολι
Τον Αύγουστο του 2013, ο Μπάρμπα αποκτήθηκε από την Έμπολι για 250.000 ευρώ, σε ακόμη μία συμφωνία συνιδιοκτησίας. Τον Ιούνιο του 2015, η Έμπολι απέκτησε το υπόλοιπο 50% των δικαιωμάτων του από τη Ρόμα. Σημείωσε δύο γκολ για το σύλλογο. 

#### Στουτγκάρδη (δανεισμός)
Την 1η Φεβρουαρίου 2016, ο Μπάρμπα δόθηκε δανεικός στη Στουτγκάρδη μέχρι το τέλος της σεζόν, με επιλογή αγοράς. 

### Σπόρτινγκ Χιχόν
Τον Ιούλιο του 2017, ο Μπάρμπα αποκτήθηκε από την ισπανική Σπόρτινγκ Χιχόν, για αναφερόμενο ποσό 1 εκατομμυρίου ευρώ. 

### Κιέβο Βερόνα
Στις 14 Αυγούστου 2018, υπέγραψε με την Κιέβο Βερόνα της Σέριε Α. 

#### Ρεάλ Βαγιαδολίδ (δανεισμός)
Στις 6 Ιουλίου 2019, επέστρεψε στην Ισπανία, αφού συμφώνησε σε μονοετή δανεισμό με τη Ρεάλ Βαγιαδολίδ της Πριμέρα Ντιβισιόν.

#### Μπενεβέντο
Στις 24 Ιανουαρίου 2020, ο Μπάρμπα εντάχθηκε στην Μπενεβέντο, ομάδα της Σέριε Β, με δανεισμό μέχρι τις 30 Ιουνίου 2020. Η Μπενεβέντο είχε την υποχρέωση να αγοράσει τα δικαιώματά του στο τέλος της περιόδου δανεισμού. Ο Μπάρμπα υπέγραψε τελικά συμβόλαιο 3,5 ετών με την Μπενεβέντο με δυνατότητα επέκτασης για ένα επιπλέον έτος.

#### Πίζα
Στις 2 Σεπτεμβρίου 2022, ο Μπάρμπα υπέγραψε συμβόλαιο τριών σεζόν με την Πίζα.

#### Κόμο
Στις 2 Αυγούστου 2023, ο Μπάρμπα εντάχθηκε στην Κόμο με συμβόλαιο τριών ετών.

#### Σιόν
Στις 16 Ιανουαρίου 2025, ο Μπάρμπα μετακόμισε στη Σιόν στην Ελβετία με συμβόλαιο δυόμισι ετών. Στις 2 Ιουλίου, έλυσε πρόωρα το συμβόλαιό του με τον σύλλογο.
#### Περσίμπ
Στις 27 Αυγούστου 2025, μεταγράφηκε με ελεύθερη μεταγραφή στην Ινδονησία για να παίξει στην **Περσίμπ**, την πιο επιτυχημένη ομάδα στην Ινδονησιακή Σούπερ Λίγκα.

## Διεθνής σταδιοδρομία
Ο Μπάρμπα έκανε το ντεμπούτο του για την Εθνική Ιταλίας U19 στον τρίτο προκριματικό αγώνα του Ευρωπαϊκού Πρωταθλήματος U19 2012. Στο elite προκριματικό γύρο, έπαιξε δύο φορές ως κάτοχος του αριθμού 2. Έπαιξε στον πρώτο αγώνα μετά την αποβολή του Ροντρίγκο Έλι, όπου ο Μπάρμπα αντικατέστησε τον Ματία Βαλότι. Λόγω της αποβολής του Έλι, ο Μπάρμπα έπαιξε και στον δεύτερο αγών,α αλλά όχι στον τρίτο. 

Ο Μπάρμπα κλήθηκε στην Εθνική Ιταλίας U20 από τον Λουίτζι Ντι Μπιάτζο το καλοκαίρι του 2012. Το Νοέμβριο, κλήθηκε στην Εθνική Ιταλίας U21 από τον Ντέβις Μάντζια, για τον αγώνα εναντίον της Ισπανίας U21. Ωστόσο, δεν έπαιξε σε αυτόν τον αγώνα. 

## Παραπομπές


## Εξωτερικοί σύνδεσμοι

* FIGC   
* Προφίλ στο Transfermarkt.com 

Κατηγορία:Ιταλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Ρόμα
Κατηγορία:Ποδοσφαιριστές ΟΣ Γκροσέτο ΦΚ
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Έμπολι ΦΚ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Μπούντεσλιγκα
Κατηγορία:Ιταλοί ποδοσφαιριστές στο εξωτερικό
Κατηγορία:Ποδοσφαιριστές Σπόρτινγκ Χιχόν
Κατηγορία:Ποδοσφαιριστές Μπενεβέντο Κάλτσιο
Κατηγορία:Ποδοσφαιριστές Κάλτσιο Κόμο
Κατηγορία:Ποδοσφαιριστές ΑΚ Πίζα 2009
Κατηγορία:Ποδοσφαιριστές ΦΚ Σιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Κιέβο Βερόνα
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Πριμέρα Ντιβιζιόν